নোয়াখালী ইউনিয়ন

নোয়াখালী বাংলাদেশের নোয়াখালী জেলার অন্তর্গত নোয়াখালী সদর উপজেলার একটি গুরুত্বপূর্ণ ইউনিয়ন।

 আয়তন 
নোয়াখালী ইউনিয়নের মোট আয়তন ২৫.১৭ বর্গ কিলোমিটার বা ৯.৭২ বর্গ মাইল।

 জনসংখ্যা 
২০২২ সালের আদমশুমারি অনুযায়ী, নোয়াখালী ইউনিয়নের জনসংখ্যা প্রায় ৫৩,৮৪৩ জন।

 অবস্থান ও সীমানা 
নোয়াখালী সদর উপজেলার দক্ষিণ-পূর্বাংশে নোয়াখালী ইউনিয়নের অবস্থান। এ ইউনিয়নের পূর্বে অশ্বদিয়া ইউনিয়ন, উত্তরে নোয়াখালী পৌরসভা ও বিনোদপুর ইউনিয়ন, পশ্চিমে এওজবালিয়া ইউনিয়ন, দক্ষিণে ধর্মপুর ইউনিয়ন, দক্ষিণ-পশ্চিমে সুবর্ণচর উপজেলার চর জুবলী ইউনিয়ন, দক্ষিণ-পূর্বে সুবর্ণচর উপজেলার চর ক্লার্ক ইউনিয়ন ও কোম্পানীগঞ্জ উপজেলার চর এলাহী ইউনিয়ন এবং উত্তর-পূর্বে কবিরহাট উপজেলার ঘোষবাগ ইউনিয়ন ও ধানসিঁড়ি ইউনিয়ন অবস্থিত।

 প্রশাসনিক কাঠামো 
নোয়াখালী ইউনিয়ন নোয়াখালী সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।

 শিক্ষা ব্যবস্থা 
২০২২ সাল আদমশুমারি অনুযায়ী, নোয়াখালী ইউনিয়নের সাক্ষরতার হার ৭৮.৬০ শতাংশ। এই ইউনিয়নে ১টি বিশ্ববিদ্যালয়, ১টি কলেজ, ২টি উচ্চ বিদ্যালয়, ২টি মাদ্রাসা, ২টি সরকারি প্রাথমিক বিদ্যালয় রয়েছে।

 শিক্ষা প্রতিষ্ঠান 
নোয়াখালী ইউনিয়নের উল্লেখ যোগ্য শিক্ষা প্রতিষ্ঠান সমূহ:

 নোয়াখালী বিজ্ঞান ও প্রযুক্তি বিশ্ববিদ্যালয়

 মেজর (অবঃ)আবদুল মান্নান কলেজ।

 ওবায়েদ উল্লাহ মেমোরিয়াল উচ্চ বিদ্যালয়। 

 নোয়াখালী ইউনিয়ন উচ্চ বিদ্যালয়।

 সোনাপুর ডিগ্রি কলেজ। 

 চরউরিয়া সরকারি প্রাথমিক বিদ্যালয়।

 সাইয়্যেদুল আবরার মহিলা আলিম মাদ্রাসা।

 যোগাযোগ ব্যবস্থা 
নোয়াখালীর মাইজদী বা সোনাপুর শহর থেকে সিএনজি বা মটর চালিত রিকশায় সহজে যাতায়াত করা যায়।

 খাল ও নদী 

 হাট-বাজার  
নোয়াখালী ইউনিয়ন এ অনেকগুলা ঐতিহ্যবাহী হাট বাজার রয়েছে, যা এককালে নোয়াখালী শহর এর ভূমিকা পালন করতো, এর মধ্যে উল্লেখযোগ্য হলো:

 কালিতারা বাজার।

 ডাক্তার বাজার।

 মান্নান নগর চৌরাস্তা বাজার।

 সাহেবের হাট।

 মেমেরস্কুল বাজার।

 দর্শনীয় স্থান 
নোয়াখালী ইউনিয়নের দর্শনীয় স্থান সমূহ:

• বাঁশি খন্দকার জামে মসজিদ।

• নোয়াখালী বিজ্ঞান ও প্রযুক্তি বিশ্ববিদ্যালয়।

• মান্নান নগর চৌরাস্তা বাজার।

• সোনাপুর ডিগ্রী কলেজ।

 জনপ্রতিনিধি 

• ইউপি চেয়ারম্যান : এম ইয়াসিন আরাফাত

 আরও দেখুন 
 নোয়াখালী সদর উপজেলা
 সুধারাম মডেল থানা
 নোয়াখালী জেলা

 তথ্যসূত্র 
• বাংলাদেশ জাতীয় জ্ঞান কোষ বাংলাপিডিয়া।

 বহিঃসংযোগ 

বিষয়শ্রেণী:নোয়াখালী সদর উপজেলার ইউনিয়ন